Grondbesetting: Man verlaat plaas 'uit vrees vir sy lewe' | Maroela Media
Chanta van der Walt, Boshoff se prokureur, het aan Maroela Media gesê hy het hom elders gaan vestig uit vrees vir sy lewe. Boshoff bedryf 'n sakeonderneming van die plaasgrond af. 'n Gedeelte van die grond is vir dorpsontwikkeling hersoneer.
Die tussentydse hofbevel wat op 14 Augustus in die Polokwane-hooggeregshof teen respondent 5, 6 en 7 van die sewe respondente in die saak finaal bekragtig is, is vandag in die Polokwane-hooggeregshof ook teen respondent 2 en 4 bekragtig.
Respondent 2 is Jackson Pay Tjatji, en respondent 4 sluit al die gemeenskapslede wat Boshoff se grond beset het in.
Die saak is aanvanklik vir respondent 1, 2, 3 en 4 tot vandag uitgestel aangesien hulle aangedui het dat hulle die aansoek sal teenstaan. "Vir respondent 1 en 3 is die saak vandag tot Donderdag uitgestel aangesien hulle advokaat se pa glo baie siek is," het Van der Walt gesê.
Maroela Media het vroeër berig Boshoff het op 8 Augustus 'n klag van betreding by die Burgersfort-polisiestasie aanhangig gemaak nadat besetters erwe op sy grond uitgemeet het.
Tjatji is volgens Van der Walt een van die sakemanne wat die grond aan die gemeenskapslede "verkoop" het.
Van der Walt beweer ook dat Boshoff en van sy werknemers op 15 Augustus ten aanskoue van polisiebeamptes aangeval is en hulle vir hul lewe moes vlug. Die polisie het glo "hande gevou gestaan en toekyk".
Die situasie op die plaas is vandag rustig.
Die grondgryp is oppad watookal AgriSA en die regering kwytraak. Mense op grondvlak toon duidelik die ware boodskap vir die stemvee se strekwydte. Die gereg wat hande gevou sit bewys ook dat ons nie ons vertroue in hul kan stel nie.
Begin van die Zimbabwe paadjie het aangebreek.
Die ANC regering en CR sal ons vertel hierdie berig is bangmaakstories.
Ag nee, did slegte nuus! Wat nou?
Hoekom kan hulle nie bietjie vrees vir hulle lewens nie? Die boer hardloop van sy eiendom af sodat onwettige grondbesetters daar kan shacks opslaan en NIEMAND dink dat die veld ook daardie kant kan brand nie?